Fliek-genot: The Courier, My Octopus Teacher | Netwerk24
The Courier ****
As jy lanklaas in 'n teater was, en jy soek na 'n ervaring vir die flieksiel, is hierdie donker rolprent, wat op die waarheid gegrond is, vir jou. Al lyk dit ontoeganklik, val dit soos 'n lekkerleesboek oop sodra dit begin. Dis gegrond op die gedwonge optrede van 'n sakeman (Benedict Cumberbatch) wat spioenasiewerk in Rusland gaan doen tydens die Kubaanse missielkrisis, en wat gebeur wanneer dinge skeefloop.
My Octopus Teacher *****
Omdat dié Netflix-fliek Sondagaand met 'n Oscar bekroon is as beste dokumentêr, is dit tyd dat jy weer gaan tel hoeveel suiers 'n vriendelike seekat het. Gaan streel oor daai tentakels en ontdek 'n nuwe vriend! Pres. Cyril Ramaphosa het die span wat vir dié buitengewone fliek verantwoordelik is, geluk gewens met die besondere onderwater-verhaal en die pryse wat hulle gewen het. Dit speel in Valsbaai af met Craig Foster as die duiker wat ontdek seekatte is eintlik weerlose en lieftallige seediere. Sterk aanbeveel as die blink verrassing van die jaar.